《偈颂一百零二首》
宋代·释绍昙

结夏已十日了也，寒山子作麽生。
村诗吟落韵，竹管贮残羹。
结夏已十日了也，水牯牛作麽生。
爱从荒草去，不向坦途行。
精神陡顿，头角峥嵘。
好把一坑埋瘞却，千峰云静月华明。

作者简介：释绍昙（？～一二九七），字希叟。理宗淳祐九年（一二四九），住庆元府佛陇□□禅寺。景定元年（一二六○），住平江府法华禅寺。五年，住庆元府雪窦资圣禅寺。度宗咸淳五年（一二六九），住庆元府瑞岩山开善禅寺。元成宗元贞三年卒。有《希叟绍昙禅师语录》一卷、《希叟绍昙禅师广录》七卷，收入《续藏经》。事见《语录》及所附居径《拜呈日本国栗棘庵诸位尊属禅师》。　释绍昙诗，以辑自《语录》《广录》者及其中单编之偈颂编为六卷，辑自他书者附于卷末。